Разисквания - сряда, 10 март 2010 г. - Куба (разискванe) Европейски парламентChoisissez la langue de votre document :\n12. Куба (разискванe) Видеозапис на изказваниятаPV\nПредседател. – Следващата точка са изявленията на Съвета и на Комисията относно Куба. Диего Лопес Гаридо, действащ председател на Съвета. – (ES) Г-жо председател, смъртта на Орландо Сапата беше едно изключително неприятно събитие, което не трябваше да се случва и ние не искаме подобно нещо да се случи отново в Куба или на друго място.\nЕвропейският съюз и неговите институции трябва да се ангажират с осъждането на събития, които представляват нарушение на правата на човека, и да работят, за да гарантират, че нищо подобно няма да се случи отново. Това трябва да бъде ангажимент на Европейския съюз.\nПравата на човека са основен символ на идентичността на Европейския съюз, защото вярваме в ценности като свобода, толерантност и плурализъм. Ето защо това е нашата идентичност, истинската ни идентичност. Когато има нарушения на тези универсални права, Европейският съюз ги осъжда публично и ние направихме това по отношение на Куба. Направихме това, когато изразихме нашия песимизъм и загриженост относно липсата на напредък във връзка с правата на човека в Куба, и също така го направихме, когато поискахме задържаните поради убежденията им лица в кубинските затвори да бъдат освободени. В момента има около 200 задържани поради убежденията им лица, някои от тях са в много тежко здравословно състояние, а един от тях, Гилермо Фариняс, е в тежко положение, като е обявил и гладна стачка.\nОсъдихме случващото се и когато казахме, че защитниците на правата на човека в Куба имаха нужда да бъдат защитени, и осъдихме случващото се, когато казахме, че от кубинското правителство, под чиято юрисдикция се намираха редица затворници, трябва да се потърси отговорност за смъртта на Орландо Сапата.\nПолитиката на Европейския съюз относно Куба обаче не спира дотук. Политиката на Европейския съюз относно Куба е структурирана около определени елементи, като искам да подчертая някои от тях.\nПърво, съществува политически диалог. Политически диалог с институциите в Куба, с органите и с цялото гражданско общество, който естествено е разширен, така че да включва правата на човека. Второ, съществува сътрудничество за развитие с Куба, което е всъщност солидарност с народа на Куба — нито повече, нито по-малко. То също така включва подпомагане на напредъка по отношение на културата и демократичните практики в Куба.\nТова са основните елементи на политика, която по същество е насочена към една-единствена цел: хората в Куба, тяхното благоденствие, напредъка им, условията им на живот и зачитането на правата на човека. Андрис Пиебалгс, член на Комисията. – (EN) Г-жо председател, Комисията искрено съжалява за смъртта на Орландо Сапата и обстоятелствата около нея. Също така искам да изразя дълбоката си загриженост за другите политически затворници в Куба. Всички ние в тази зала споделяме чувството на гняв и отчаяние от смъртта на г-н Сапата и трябва да направим всичко възможно, за да гарантираме, че подобни събития няма да случват повече в Куба или в някоя друга държава.\nЕвропейският съюз е основан върху ценностите на демокрацията, правата на човека и основните свободи, които се стремим да защитаваме и подпомагаме, след като до неотдавна ние самите страдахме от нарушаване на основните права на човека на собствения ни континент. Правата на човека са универсални и нямат граници. Този принцип е съставна част от нашия диалог с всички партньори в Европа и извън нея.\nКонструктивен ангажимент, а не политика на принуда и санкции остава в основата на политиката ни към Куба, както се подчертава в общата позиция, приета през 1996 г. Това е причината, която накара Съветът през юни 2008 г. да реши да вдигне дипломатическите мерки от 2003 г. като средство за улесняване на процеса на политическия диалог и да се даде възможност за пълното използване на инструментите, предвидени от общата позиция от 1996 г. Това също е причината, която накара много държави-членки да възобновят сътрудничеството си за развитие с Куба през последните няколко месеца, като тук са включени партии с разнообразна политическа ориентация. Представени в Европейския парламент по този начин те отразяват общото мнение относно важната роля, която сътрудничеството да развитие трябва да играе в Куба.\nВ такъв момент бездействието по отношение на Куба ще бъде възможно най-лошият начин за укрепване на доверието към Европейския съюз като глобален фактор. На карта е поставено не само доверието, но също и нашата възможност да присъстваме в Куба. Ето защо моето категорично убеждение е, че начинът да вървим напред е да осъществяваме и задълбочаваме съществуващия политически диалог и да продължаваме сътрудничеството с Куба като инструмент за подобряване на живота на хората там.\nСътрудничеството с Куба никога не е било прекъсвано от Европейския съюз, защото развитието не означава подпомагане на правителството, а подпомагане на хората. Ние винаги сме смятали, че сътрудничеството за развитие представлява важна част от отношенията ни с Куба. От осъществяваните в момента проекти там ще се облагодетелства пряко населението, като се задоволяват основните нужди на хората посредством оказване на помощ за възстановяване и реконструкция след ураганите, продоволствена сигурност и адаптиране към изменението на климата. Има и проекти, които подпомагат дейностите на недържавните участници.\nИскам да съм пределно ясен, че финансирането от ЕС не се отпуска чрез правителството или чрез публични субекти. Средствата се отпускат посредством агенции на ООН и европейски неправителствени организации, които приветстват присъствието на Комисията и на Европейския съюз в Куба.\nВажно е Европейският съюз да продължи да спомага за справянето с основните нужди на населението в Куба, докато се намесва в стратегическите сектори посредством налични тематични или географски инструменти. Задачата, с която ЕС трябва да се справи по решителен начин, е намирането на правилното съотношение между демонстриране на отвореност към диалог, подпомагане на населението в Куба посредством сътрудничество за развитие и придържане към нашите принципи. José Ignacio Salafranca Sánchez-Neyra, от името на групата PPE. – (ES) Г-жо председател, когато моята група поиска темата да бъде включен в дневния ред, ние не направихме това, за да се изтъкнат грешките (понякога непоправими) в политиките, които са в полза на враговете на свободата. Ние също така не направихме това, за да извличаме политически дивиденти от това осъждане.\nНаправихме го, за да може Парламентът, институцията, намираща се в демократичното сърце на Европейския съюз, на висок глас да заклейми смъртта на един невинен човек и преди всичко да изрази солидарността си с онези хора в Куба, които се борят, живеят и умират — като Орландо Сапата — за свободата и достойнството си.\nКакто посочи Европейската комисия, общата позиция на Съвета е все още валидна и тя е достойна позиция, защото настоява за незабавното и безусловно освобождаване на политическите затворници. Тя също е и последователна позиция, защото настоява да се зачитат правата на човека и основните свободи, за да може Куба да се присъедини към нашата система от ценности, а не да бъде част от чужди системи като тези в Китай или Виетнам.\nГ-жо председател, думите на един храбър мъж, Освалдо Пая, който спечели наградата „Сахаров“ през 2002 г., все още звучат в тази зала. Той каза, че първата победа, която може да обяви, е, че в сърцето му няма омраза. Той каза на онези, които го потискаха, които бяха негови братя, че не ги мрази, но че те няма да могат да му наложат волята си чрез страх.\nТой каза, че Андрей Сахаров остави наследство, състоящо се от достойнство и работа за мирния съвместен живот на народите, и че често гласовете, които имат най-голямо значение, са онези, които не се чуват.\nВ залата не успяхме да чуем гласовете на „Дамите в бяло“, които също бяха наградени с наградата „Сахаров“ от Парламента. За съжаление, вече няма да можем да чуем гласа на Орландо Сапата, но скоро ще можем да чуем гласовете на още много кубинци.\nМеждувременно, г-жо председател, с легитимността, която притежава, като представлява 500 милиона граждани от 27 държави-членки на Съюза, Парламентът трябва ясно и силно да повтаря неспирния вик за свобода, който чуваме от прекрасния остров Куба.\n(Ръкопляскания) Luis Yáñez-Barnuevo García, от името на групата S&D. – (ES) Г-жо председател, г-н Лопес Гаридо, г-н член на Комисията, нека никога вече да не позволяваме нашето мълчание да доведе до това да станем съучастници на унищожаването на свободата. Нека вече никога да не позволяваме човек, който се е борил за правата си и за правата на всички, да умре в затвор в Куба или някъде другаде без ясно и категорично да издигнем глас и да настояваме той да бъде спасен.\nОрландо Сапата Тамайо, 42-годишен чернокож строител, който просто поиска условията му на живот в затвора да бъдат подобрени, почина след 86-дневна гладна стачка и седем години в затвора за това, че искаше да се зачитат правата на човека. През този седемгодишен период той беше малтретиран, унижаван и тормозен от надзирателите си, като през това време — не трябва да забравяме този факт— международната общност реагира само с мълчание.\nДруги затворници и защитници на правата на човека в момента в Куба също са обявили гладна стачка, като например психологът и журналистът Гилермо Фариняс. Госпожи и господа, резолюцията, която внасяме и разискваме днес и ще гласуваме утре, която представям от името на групата на Прогресивния алианс на социалистите и демократите в Европейския парламент, настоява всички задържани поради убежденията им лица в Куба да бъдат освободени. Да повторим, тя е в подкрепа на демократичния преход и на стриктното спазване на основните права на човека.\nНека за момента да не навлизаме в темата, която ни разделя: дали да запазим общата позиция или не. Нека се съсредоточим върху правата на човека и спасяването на човешки животи. Нека също така да започнем период на спокойно размишление, през който да открием допирните си точки за изработване на бъдещата политика по отношение на Куба.\nПредложеният текст обаче има важна добавена стойност. Фактът, че е внесен от шест политически групи, бележи нова ера на широк консенсус в Парламента по въпроса за правата на човека.\nНека никога вече да не се говори, че европейското демократично право се огъва под натиска на заповеди (в кавички) от империализма на янките. Нека обаче и да не се говори, че социалистите и демократите са благосклонни или дори съучастници на комунистическите диктатури. Казвам това по опростен начин, защото и двете твърдения са грешни и жертвите на унищожаването на свободата независимо къде се намират, трябва да знаят, че ние сме обединени в безусловната защита на тяхната кауза.\nГ-жо председател, искам накрая да благодаря на г-н Salafranca, който преговаряше по повод на този текст от името на групата на Европейската народна партия (Християндемократи), г-жа Weber от групата на Алианса на либералите и демократите за Европа, г-н Romeva i Rueda, от името на групата на Зелените/Европейски свободен алианс, г-н Kožušník от Европейските консерватори и реформисти, както и други колеги, които взеха участие в тази задача, която беше сложна и трудна и, надявам се, ще бъде успешно приключена утре.\nИ най-накрая, искам да благодаря на министър-председателя на Испания и понастоящем председател на Европейския съюз, г-н Родригес Сапатеро, за неговото поощрение и подкрепа за постигането на напредък във връзка с резолюцията, която разискваме днес. Renate Weber, от името на групата ALDE. – (EN) Г-жо председател, от името на моята политическа група, искам най-напред да изразя нашите съболезнования към семейството на г-н Орландо Сапата Тамайо, който заплати най-високата цена за своите убеждения.\nПрез годините неговата дейност в защита на правата на човека вдъхновяваше много други защитници на правата на човека както в Куба, така и извън нея.\nРезолюцията, предложена от няколко политически групи, изразява дълбоката ни загриженост за състоянието на правата на човека в Куба. Нека бъдем пределно честни. Положението не се е подобрило и много независими журналисти, мирни дисиденти и защитници на правата на човека все още са в затвора само защото искат да упражняват правото си на свобода на словото, мирни събрания и сдружаване.\nВ същото време на независимите неправителствени организации в Куба не се разрешава да работят, тъй като правителството упражнява драконовски контрол върху тях.\nПо време на разискването няколко защитници на правата на човека са обявили гладна стачка. Това предизвиква безпокойство, тъй като има данни, че най-малко здравето на Гилермо Фариняс бързо се влошава.\nИзключително неприятно е, че досега органите в Куба пренебрегват нееднократните призиви от страна на ЕС да освободят всички политически затворници, без да поставят условия. Ето защо съм твърдо убедена, че Парламентът трябва да поиска ЕС да продължи да използва всички налични механизми, за да гарантира работата и живота на хората, които се стремят към едно плуралистична и демократична Куба. Raül Romeva i Rueda, от името на групата Verts/ALE. – (ES) Г-жо председател, искам лично и от името на моята група да се присъединя към изказаните съболезнования по повод на смъртта на Орландо Сапата.\nНезависимо от личното мнение на всеки по отношение на Куба това очевидно е един прискърбен случай, който заслужава да бъде осъден от нас и със сигурност заслужава нещо повече от размишление и възпоменание. Това събитие заслужава съгласуваната формулировка на искането, което отправяме с резолюцията, а именно хората, задържани поради политическите им убеждения или мотивация в Куба или където и да е по света, да бъдат освободени.\nМисля, че това, което правим, е последователно; мисля, че сме длъжни да го направим; също така мисля, че е важно да го направим и то — искам да подчертая това — независимо от мотивите, които стоят зад нашето действие. Това е част от споразумението.\nСъщо така искаме тези хора да бъдат освободени незабавно, що се отнася до Куба, и преди всичко да припомним деликатната ситуация, както беше споменато, по отношение на някои хора, които, следвайки примера на Орландо Сапата, започнаха гладна стачка, и най-вече случая с Гилермо Фариняс.\nВсе пак искам да предупредя за риска този случай да бъде използван за политически цели по повод на други въпроси, което може да бъде опасно, както спомена г-н Yáñez-Barnuevo. Мисля, че е важно да напомним, че има много процеси, които са полезни, които работят и които не трябва, при никакви обстоятелства, да ни изкушават (както някои изглежда желаят) да се върнем към минали събития, към отминали времена; да се върнем към политическия провал на ембаргото, защото знаем последиците от това.\nЕто защо ако сме съгласни, че не желаем да се повтарят ситуации, като тази с Орландо Сапата, важно е да знаем как да вървим напред заедно, за да предотвратим повтарянето на подобни събития, като се започне с процес на демократизация и нормализация на острова. Edvard Kožušník, от името на групата ECR. – (CS) Аз лично много се разстроих от смъртта на Орландо Сапата и затова желая, от името на цялата група ECR, да изразя нашите съболезнования към цялото му семейство. Самият аз съм роден през 1971 г. по време на кулминацията на така наречената комунистическа нормализация в моята страна, която беше един от най-суровите периоди на комунистически терор, който моята държава е преживяла. Опитът на моята държава с криминалната идеология на комунизма е причината за голямата солидарност на гражданите на Чехия с кубинския народ и затова сме много чувствителни към тъжната новина, която неотдавна дойде от Куба.\nКато имаме предвид, че тоталитарният режим в Куба все още налага лозунга „социализъм или смърт“ четиридесет години след кубинската революция, той не заслужава никаква търпимост. Смятам, че смъртта на Орландо Сапата не беше напразна и тя ще подтикне народа на Куба към масова съпротива срещу комунистическия режим. Когато Павел Вонка почина в комунистически затвор като последната жертва на комунистическия терор в моята собствена държава, режимът падна в рамките на година и половина след това. Надявам се, че Орландо Сапата ще бъде кубинският Павел Вонка, с други думи, последната жертва на комунистическия деспотизъм. Вероятно Куба скоро ще се откъсне от хватката на старата революционна гвардия и ще стане истински остров на свободата.\nЗатова отправям призив към вас. Докато не се осъществи основен и необратим напредък по отношение на освобождаването на политическите затворници, напредък, водещ към демократично функциониране на кубинското общество и провеждането на свободни избори, както и започването на структурни реформи, водещи, наред с други неща, към по-добър стандарт на живот за всички граждани в Куба, не е възможно да мислим да започваме разговори за преоценката на общата позиция на ЕС. Willy Meyer, от името на групата GUE/NGL. – (ES) Г-жо председател, моята група дълбоко съжалява за смъртта на затворника Орландо Сапата. За безопасността и живота на всеки затворник отговаря държавата. В този случай е отговорна Куба и затова ние искрено съжаляваме за неговата смърт.\nНе сме съгласни с начина, по който Парламентът манипулира въпроса за правата на човека. Днес разискваме темата, а утре ще гласуваме. Не направихме това във връзка с военния преврат в Хондурас. Парламентът е може би единственият парламент в света, който не осъди и не гласува против военния преврат в Хондурас с неговите убийства и мъчения.\nЗатова не сме съгласни с философията, която зависи от това къде се случва нещо, чии права на човека са нарушени и каква е ситуацията, за да преценим дали да изразим мнение или не.\nПреди една седмица в Колумбия беше открит най-големият масов гроб в Латинска Америка. Самите органи говорят за 2500 тела, а броят им може да достигне 50 000. Това осъдихме ли го? Това разисква ли се, гласува ли се, осъди ли се? Какво става с цивилните жертви в Афганистан? Какво се случва с преследването в Западна Сахара? Не, ние няма да бъдем част от това лицемерие.\nМисля, че основният въпрос е да установим равноправни отношения с Република Куба, за да се справим с всички програми: политическите програми, програмите, свързани с правата на човека, положението в местата за лишаване от свобода, но това следва да стане на равноправни начала, защото Европейският съюз все още има своята обща позиция относно Република Куба, което е изключение от правилото. Той няма обща позиция по отношение на никоя друга държава по света. Той няма такава по отношение на Китайската народна република, която беше спомената, нито относно Виетнам. Защо е така? Защо имаме обща позиция спрямо Куба, а нямаме такава спрямо Китайската народна република?\nПризовавам Съветът, председателят на Съвета, ясно да постави следния въпрос: ще бъде ли отменена общата позиция? Тя според мен е една от най-очевидните пречки за напредъка на открития и честен диалог между Европейския съюз и Република Куба, за общи, споделени програми, които са от взаимен интерес. Andreas Mölzer (NI). – (DE) Г-жо председател, смъртта на дисидента Орландо Сапата в резултат на гладна стачка и арестът на блогера Йоани Санчес, която разказа на света за ежедневния живот в социалистическа Куба, ясно показват, че трябва да продължаваме установената през 1996 г. политика относно Куба, свързана с напредъка по отношение на демократизацията и правата на човека. Надеждите за напредък при Раул Кастро, разбира се, отдавна се изпариха във въздуха.\nПоложението с политическите затворници например на практика не се е подобрило. Те все още не се ползват със свободите, подобни на тези, които братята Кастро имаха в затвора по време на диктатурата на Батиста. В своето упорито придържане към плановата икономика Куба вече не може да задоволява дори най-основните потребности на собственото си население. В Куба благоденствието и самоинициативата определено се считат като критика на режима. В това отношение дори хората от комунистически Китай са по-улеснени, тъй като могат поне да подобрят живота си посредством собствените си усилия.\nОблекчението на икономическото ембарго на САЩ по отношение на компютрите и софтуерните услуги няма да може изцяло да отговори на очакванията на обществеността, предизвикани от обещанията на президента Обама, но вероятно ще помогне на опозицията да се организира по-добре. Не на последно място, ще бъде по-трудно за режима в Куба, с нарастването на избора, да потиска свободното изразяване на мнение. Само по тази причина ние трябва с всички сили да подкрепяме инициативите на Европа и да настояваме за още облекчения в комунистическата система. ПОД ПРЕДСЕДАТЕЛСТВОТО НА: г-жа DURANT Заместник-председател Jarosław Leszek Wałęsa (PPE). – (PL) Трагичната смърт на кубинеца Орландо Сапата, задържан поради убежденията си, е още едно доказателство за това, че режимът на братята Кастро пренебрегва призивите на международната общност да прекрати нарушаването на правата на човека, като безшумно се освобождава от онези, които искат свобода и демокрация. Днес тази трагедия, тази трагична смърт е придобила символично значение. Тя е отчаян вик за помощ и за ефективни действия, главно от страна на международните политици и лицата, взимащи решения, които, докато изграждат отношенията си с органите в Куба, не желаят да разговарят с хората от опозицията и се правят, че не чуват гласа на представителите на гражданското общество в Куба.\nДлъжни сме, възможно най-скоро, да предприемем съвместни действия, да окажем натиск върху режима на Кастро и да настояваме за незабавното освобождаване на хората, които са получили многогодишни присъди с лишаване от свобода поради убеждения им.\nПрез последните години Европейският съюз се опитва да смекчи позицията си и да отмени дипломатическите санкции срещу Куба с надеждата, че този жест ще насърчи органите да зачитат демократичните стандарти. За съжаление, трагичната смърт на Орландо Сапата показва, че тази политика е наивна, неефективна и очевидно не трябва да бъде продължавана. Утре ще гласуваме резолюцията в заключение на днешното разискване. Това трябва да бъде ясен сигнал за нашето противопоставяне на нарушенията на правата на човека, нехуманното отношение към политическите затворници и незачитането на основните граждански свободи в Куба. Трябва да покажем, че сме солидарни с народа на Куба. Трябва да бъдем гласът на онези, които в момента нямат глас в Куба.\n(Ръкопляскания) Emine Bozkurt (S&D). – (NL) Г-жо председател, трагичната съдба на Орландо Сапата Тамайо доведе до дълбоко възмущение по целия свят. В безнадеждната ситуация, в която се намираше, Сапата не намери друг изход освен да се самоубие чрез гладна стачка. Той трябваше да заплати с живота си за протестите срещу лишаването му от свобода и ужасните условия в кубинския затвор. И защо? Какво престъпление е извършил Сапата, за да се окаже в затвора? Да изразяваш и разпространяваш по ненасилствен начин мнение, което е различно от това на правителството, не е престъпление. Това не те прави криминален престъпник или предател.\nСмъртта на Сапата не е изолиран случай. Психологът и журналистът Гилермо Фариняс също е започнал гладна стачка, защото настоява за освобождаването на 26 политически затворници в лошо здравословно състояние. Каква съдба го очаква? Той също ли скоро ще плати с живота си за кампанията в защита на правата на човека? Кога правителството на Куба ще промени позицията си? Изчислено е, че има приблизително още 200 политически затворници в Куба. Задържането на хора заради техните идеали е в пълно противоречие с Всеобщата декларация за правата на човека.\nПризоваваме Куба незабавно и безусловно да освободи задържаните поради убежденията им лица и да прекрати скандалното нарушаване на правата на човека. Никое правителство не може да управлява и контролира мисленето на народа си. Дори ако хвърляте хората зад стените на затвора или зад решетки, техните идеи ще продължат да съществуват. Всеки опит да бъдат потъпкани такива мисли и идеи е обречен на провал. Нима Куба няма вече години опит в това отношение?\nПравителството просто трябва да започне диалог с хората, които имат различни възгледи. Политическият диалог е единственият инструмент за постигане на напредък. Ето какво Куба дължи на своите граждани, защото хората там заслужават демокрация и зачитане на основните им права. Не бива да позволяваме смъртта на Сапата да остане в историята като безсмислена. Тя трябва да отбележи края на съществуващото положение с правата на човека в Куба.\nЕвропейският съюз е длъжен да направи всичко, което е може, за да подпомогне подобряването на положението с правата на човека в Куба. Не става въпрос само за политическите затворници като Сапата. Става въпрос и за това защитниците на правата на човека да могат свободно да вършат работата си. Правителството на Куба трябва да се грижи за народа на Куба. То не може просто да задържа хора или да ги третира като криминални престъпници, защото се страхува. Лишаването на гражданите от тяхната свобода е престъпление. Izaskun Bilbao Barandica (ALDE). – (ES) Г-жо председател, защитата на правата на човека означава да заклеймим жестоката и несправедлива смърт на Орландо Сапата, която можеше да бъде избегната, и да призовем онези, които все още са в затвора, да бъдат освободени. Смятам, че това ще накара органите в Куба да се замислят, тъй като техният режим се нуждае от промяна, така че гражданите да се ползват от истинска демокрация.\nВ Куба съществува диктатура, защото има задържани поради убежденията им лица, защото има страх от разискване, свободен обмен на идеи и планове, защото има страх от свободата. Не е престъпление да имаш идеи; те могат да провокират, изненадват и шокират, но те винаги трябва да се оспорват и разискват. Те никога не изискват лишаване от свобода.\nОбществата мислят и чувстват, както и затворниците, и е невъзможно да се забрани на хората да мислят и чувстват. Това означава, че идеите и чувствата, които хората искат да потиснат, в крайна сметка се процеждат в съзнанието на цялото общество като вода. Това е вярно и за кубинското общество, като главните действащи лица на революцията, която сложи край на режима на Фулгенсио Батиста, трябва да знаят това по-добре от всеки друг.\nСмятам, че резолюцията ще им помогне да направят прехода, който трябва да осъществят. За правата на човека обаче не се преговаря. Доверието в Парламента расте, когато той реагира еднакво енергично на всички нарушения на правата на човека във всички държави: в Афганистан, в Палестина, в Страната на баските (моята малка страна), в Хондурас и в Колумбия. Това трябва да бъде нашият ангажимент. Това е, разбира се, същият ангажимент. Tomasz Piotr Poręba (ECR). – (PL) Мисля, че всички в Парламента сме съгласни, че корумпираната комунистическа диктатура прави невъзможни каквито и да било положителни промени в Куба. Полицейската държава на братята Кастро съсипва икономически острова, унищожава гражданската свобода и лишава много кубинци от надеждата за живот, който заслужава да се живее.\nБъдещето на Куба е, разбира се, в ръцете на самите кубинци, но Европейският съюз може да играе активно роля в случая. Трябва да настояваме за освобождаването на всички политически затворници. Всъщност това трябва да бъде първото условие за какъвто и да било диалог с Куба. Ние трябва да подкрепяме дейността на неправителствените организации, да подкрепяме зачитането на правата на човека и да насърчаваме достъпа до независимите медии, включително интернет. Подпомагането на демократичните промени е област, където трансатлантическите връзки могат да играят много важна роля. Ето защо трябва тясно да си сътрудничим с Вашингтон. Със съвместни усилия можем да разработим дългосрочна стратегия по отношение на Куба, която няма да приеме сляпо статуквото, а ще начертае изключително важна перспектива за демократично и икономическо преструктуриране.\n(Ръкопляскания) Ilda Figueiredo (GUE/NGL). – (PT) Г-жо председател, разискването още веднъж показва, че мнозинството от Парламента е двулично. Същото мнозинство, което отказа да осъди военния преврат в Хондурас, като пренебрегна факта, че той доведе до лишаването от свобода и смъртта на много хора, сега е готово да преговаря за споразумение за асоцииране с правителство, което е дошло на власт в резултат на избори, манипулирани от онези, които стояха зад преврата.\nВсички съжаляваме за смъртта на кубинския гражданин Орландо Сапата Тамайо в кубинска болница след гладна стачка. Ние обаче трябва да осъдим условията на разискването и неприемливата позиция спрямо Куба, като оставим настрана тежките последици от икономическото, търговско и финансово ембарго, наложено от САЩ срещу Куба, и задържането в американски затвори на петима граждани на Куба, които просто искаха да защитят своята държава.\nНе можем да продължаваме с неприемливата обща позиция, която не позволява на Европейския съюз да поддържа открити и цялостни взаимоотношения с правителството на Куба на основата на двустранен интерес. Време е да прекратим общата позиция, за да започнем нормализация на отношенията между Европейския съюз и Куба. Ние очакваме това от испанското председателство. Bogusław Sonik (PPE). – (PL) Г-жо председател, спомняме си известния лозунг на Фидел Кастро „социализъм или смърт“. Днес можем със сигурност да кажем, че от този лозунг е останала само смъртта. Доказателство за това са обстоятелствата, които доведоха до смъртта на кубинския затворник и патриот Орландо Сапата. Диктаторското управление на Кастро е позор за идеята за демократичен социализъм.\nТова, което се случва в Куба, е позор за всички, които са част от политиката, водена под подобни левичарски знамена. Аз също така се засрамих от Европейския съюз, когато членът на Комисията Мишел посети Куба с предложение за сътрудничество за развитие, но внимателно избегна срещи с демократичната опозиция.\nДлъжни сме да прекратим провеждането на подобна политика, т.е. да си затваряме очите пред действителността в държава, където никога не е имало свободни избори и където задържани поради убежденията им лица излежават многогодишни присъди в затвора при възмутителни условия. Испанското председателство днес предлага прилагането на отворена политика спрямо Хавана, но съществено условие за тази политика трябва да бъде демократизацията на режима в Куба, освобождаването на политическите затворници, започване на диалог с обществото, отмяната на цензурата и възстановяването на гражданските свободи. Това трябва да се каже ясно, открито и твърдо на правителството в Куба — то е в техен интерес.\nЗнаем, че има различни пътища към свободата за хората, подтискани от диктатори. Например пътят, поет от Полша и Южна Африка, беше път на диалог и разбирателство. Но също така съществува и пътят, който пое Румъния, като свали режима с кръвопролитие. В интерес на всички е да се избегне повтарянето на този сценарий. Кой път ще бъде избран от Хавана? Отговорът на този въпрос ще бъде намерен в Куба. Политиката на Европейския съюз трябва активно да води Куба към свобода и демокрация. Това трябва да бъде и позицията на Европейския парламент. Richard Howitt (S&D). – (EN) Г-жо председател, първо искам лично да изразя съболезнованията си за смъртта на Орландо Сапата Тамайо и дълбоката си загриженост за другите четирима кубински затворници и един активист от опозицията, които са започнали гладна стачка в знак на протест.\nЕвропейският парламент трябва да повтори нашия призив за незабавно и безусловно освобождаване на задържаните поради убежденията им лица в Куба — 55 според „Амнести Интернешънъл“, 200 според Комисията за правата на човека в Куба. Също така трябва да изразим особена загриженост днес за неотдавнашното задържане и побой над Дарси Ферер, директор на център за здравеопазване и права на човека в Хавана. Самата организация „Амнести Интернешънъл“ не е била канена да посети Куба от 19 години и трябва да й се разреши да го стори. Трябва да поискаме от правителството на Куба договарянето на конкретни дати за предложеното посещение на г-н Манфред Новак, специален докладчик на ООН относно изтезанията, с когото възнамеряваме да се срещнем в Женева следващата седмица.\nТъй като аз съм един от онези в залата, които винаги са се противопоставяли на търговското ембарго, наложено от САЩ от 1962 г., приветствах факта, че при президента Обама бяха одобрени мерки, за да се разреши на американците от кубински произход да пътуват по-свободно, както и да изпращат повече пари у дома. Приветствах преразглеждането през 2008 г. на общата позиция на ЕС, което доведе до установяването на политически диалог между Куба и ЕС и до възстановяването на сътрудничеството за развитие с ЕС. Също така приветствам факта, че наскоро „Би Би Си“ получи свободен достъп до Куба. Но изразявам разочарованието си за това, че в Съвета на ООН по правата на човека Куба не се съгласи с препоръките да ратифицира две от основните конвенции по правата на човека — Международния пакт за граждански и политически права (ICCPR) и Международния пакт за икономически, социални и културни права (ICESCR) — и да разреши независима инспекция на затворите.\nПризовавам Комисията и председателството този следобед, както и онези от нас, които посещават Куба, да бъдем твърди и да гарантираме, че ще се срещаме с представители на гражданското общество там. Биса Уилямс, заместник на помощник държавния секретар на САЩ, успя да направи такова неограничено посещение миналата година. Трябва да настояваме всеки от нас, който отива в Куба, да направи същото. Louis Michel (ALDE). – (FR) Г-жо председател, г-н член на Комисията, г-н министър, смъртта на Орландо Сапата Тамайо е трагично доказателство за отчаянието, до което може да доведе липсата на свобода.\nКакто каза министърът, това определено не трябваше да се случва. Длъжни сме да осъдим задържането на лица поради убежденията им и да настояваме за тяхното освобождаване. Не можем да подкрепяме произвола на една власт, която упорито отказва да приеме съществуването на най-основни свободи. Вярвам, че не можем да се лишаваме от достойнствата и перспективите за един политически диалог, който сега, повече от когато и да било, остава един от най-осезаемите изрази на нашите европейски ценности.\nОтношенията между Куба и Европейския съюз вече от дълго време са сложни; често те се основават на липса на разбиране, което води до сериозни напрежения и редовно подкопава постиженията и перспективите за политически диалог. Всички знаем, че Куба днес се намира в повратен момент в своята история. Повече от всякога съм убеден, че няма да бъде правилно, ако не запазим предимствата и постиженията, колкото и да са скромни, на диалога, основан на особени исторически, културни и езикови връзки.\nБез съмнение Европейският съюз е единствената политическа сила, способна да убеди кубинците, че изолацията, на която са се обрекли, е самоубийствена и може единствено, рано или късно, да ги доведе до фатална участ. Не можем да загърбим отговорността си за търсенето на диалог, без да изключваме нито един от трудните въпроси, но и без да прилагаме двойни стандарти, както, мисля, твърде често се случва. Marek Henryk Migalski (ECR). – (PL) Свободата ще триумфира в Куба. Там ще има демокрация и ще има свободна пазарна икономика. Европейският съюз не може да помогне за свалянето на режима, а предполагам, и не иска, но трябва да пожелае и да може да помогне на кубинците след като режимът се промени. Опитът на държави като Полша, Чешката република, Словакия и Унгария показва, че това може да бъде направено и може да има успех. Можем да помогнем с нашия опит, като след свалянето на Кастро Европейският съюз трябва да помогне както с опит, така и със средства, така че Куба никога да не изпада в положение, описано от полския коментатор Marek Magierowski, когато в бъдеще потомците на Орландо Сапата, който често беше споменаван в залата, ще сервират ром по крайбрежните улици и булевардите на Хавана на потомците на Кастро. Jiří Maštálka (GUE/NGL). – (CS) По професия съм лекар и зная колко е трудно да се спаси човешки живот. Искрено съжалявам за всеки изгубен човешки живот и споделям скръбта ви по повод на смъртта на Орландо Сапата. Внимателно проучих всички предложени резолюции от политическите групи. Опасявам се, че ще се наложи да повторя това, което казах, когато наскоро разисквахме доклада относно положението с правата на човека в републиките в Централна Азия. Тогава казах, че правим грешка, като влизаме в ролята на ментори, без да казваме нищо добро и без да показваме уважение към специфичните исторически и културни традиции на тези държави, нито дори към положителните резултати, постигнати от тях. Същото се отнася и за Куба. Твърдо съм убеден, че единственият начин да се подобри положението в Куба, е чрез равнопоставен диалог, който длъжностните лица в Куба са готови да водят. По този начин ние също можем да подобрим социалните и икономически права в Куба. Не бива да забравяме, че Куба, въпреки трудното си икономическо положение, е винаги сред първите държави, оказващи помощ на другите, например при бедствието в Хаити. Вярно е, че който осъжда бързо, обича да осъжда. Ние определено не трябва да поемаме по този път. Mario Mauro (PPE). – (IT) Г-жо председател, госпожи и господа, убеден съм, че мога да обявя, че днес ще напишем една стойностна страница в историята на Парламента и още повече утре, когато ще гласуваме. Ние пишем такава страница, защото за пръв път оставяме настрана взаимните си предразсъдъци, свързани с членуването ни в различни групи, прекланяме се пред висшата тайна на човешката смърт и признаваме истината.\nКакво всъщност ще напишем в резолюцията? Ще напишем неща, които може да изглеждат прости и се разбират от само себе си, но които всъщност са много важни. Ще напишем, че в Куба няма свобода; ще напишем, че в Куба няма демокрация; ще напишем, че животът е ценност и хора не могат да бъдат убивани. Приемаме това почти като даденост, но ни отне много години да преодолеем взаимните си предразсъдъци и да признаем един факт, който не накърнява нашите политически убеждения, а просто ни води до признаването на основното зрънце истина, което е единствената база за обсъждане.\nНе трябва да избягваме дискусиите с Куба. Вместо това трябва да настояваме всички истински обсъждания да произтичат от истината, с други думи, нежеланието да се признае централното значение на личността. Това, от което се нуждаем повече, отколкото от ръкостискания и официални жестове, са подходящи мерки, които ще накарат правителството на Кастро да се прости с надеждата, че може да постигне компромиси, при които или не се придава важност, или се придава само второстепенна важност на въпроса с правата на човека.\nМного правилно беше, че Парламентът използва възможността, за разлика от върховния представител, на която ще напомня отново, както направих тази сутрин, че Cuba libre не е название на коктейл: това е обединен зов, който носим в сърцата си, защото искаме демокрация и настояваме Куба да бъде свободна. María Muñiz De Urquiza (S&D). – (ES) Г-жо председател, всички членове на ЕП от Испания, които са част от групата на Прогресивния алианс на социалистите и демократите в Европейския парламент, дълбоко съжаляваме за смъртта на Орландо Сапата и за положението на задържаните поради убежденията им лица, като категорично настояваме за тяхното освобождаване.\nСмъртта на Орландо Сапата е прискърбна, но тя може да ни подтикне да спрем да говорим за правата на човека в Куба и да започнем да работим за правата на човека заедно с органите в Куба и да подкрепяме правата на човека там. За да направим това, трябва да започнем да обмисляме промяната на общата позиция, която не ни позволява да водим диалог с органите в Куба, които имат възможност да променят положението с правата на човека на острова.\nОбщата позиция — която между другото не е толкова обща, защото голяма част от държавите-членки на Европейския съюз имат двустранни отношения с Куба — е пречка, която възпрепятства всяка възможност за политически диалог. Тя е пречка за това Европейският съюз да прилага принципите, които са в основата на външната му политика и включват насърчаването на демокрацията и правата на човека по света.\nОбщата позиция е един демодиран, остарял инструмент, приет през миналия век от 15 държави-членки на Европейския съюз. Сега имаме 27 държави-членки. Ситуацията в света се промени. САЩ водят диалог с Куба по чувствителни въпроси като имиграцията. Организацията на Американските държави (ОАД) прие Куба на основата на диалог и в контекста на зачитането на принципите, на които се основава организацията.\nПри новите условия за Европейския съюз се нуждаем от инструмент, договорен на двустранна основа, който ще ни даде възможност да вършим ефективно онова, което Европейският съюз може да върши ефективно — а то е да насърчава демокрацията и правата на човека. Странно е за Европейския съюз да блокира диалога с Куба, тъй като в своите външни отношения той договаря и прилага споразумения с държави, които не отговарят на минимума от стандарти за граждански и политически права, както, разбира се, и по отношение на социални права, а последното все пак е характерно за Куба.\nСамо диалог, механизми за сътрудничество и компромис посредством международен договор ще дадат на Европейския съюз възможност да изисква нещо от Куба, а онези, които отхвърлят диалога, възпрепятстват търсенето на достоен изход за хората, които претендират, че защитават.\nЗа разлика от това външната политика на правителството на Испания дава добър пример, като посредством конструктивен, взискателен диалог значителен брой задържани поради убежденията им лица бяха освободени.\nКакто казва Дон Кихот, ако някой е наказан с действия, не трябва да се наказва с думи. Затова ще спрем да говорим и ще започнем да работим за правата на човека в Куба в сътрудничество с органите в Куба, тъй като задържаните поради убежденията им лица имат нужда именно от това, а не от порицавания от Парламента. Ramon Tremosa i Balcells (ALDE). – (ES) Г-жо председател, госпожи и господа, по време на акциите, известни като „Черната пролет“, през 2003 г. в Куба 75 дисиденти бяха арестувани и обвинени, че са шпиони на САЩ. Орландо Сапата беше арестуван по същото време за неуважение, обществени безредици и неподчинение.\nСъпругите на 75-те дисиденти създадоха групата на „Дамите в бяло“, която беше удостоена от Парламента с наградата „Сахаров“ за свобода на мисълта през 2005 г. Между другото, искам да подчертая, че режимът на Кастро отказа визи на „Дамите в бяло”, за да дойдат в Парламента и да получат наградата.\nКомисията по правата на човека в Куба признава, че има около 200 политически затворници там, 22-ма от които са журналисти. Куба е на трето място в нерадостната класификация в света по брой на лишени от свобода журналисти след Иран с 52-ма и Китай с 24-ма.\nОрландо Сапата, на 42 години, беше обявен за задържано поради убежденията му лице от „Амнести Интернешънъл“. Той започна гладна стачка на 3 декември 2009 г. поради нееднократните побои, на които е бил подложен, както и други форми на малтретиране, и почина на 23 февруари — 85 дни след започването на гладната стачка.\nПарламентът трябва да изрази подкрепата си за семейството и приятелите на г-н Сапата, както и сериозната си загриженост за състоянието на правата на човека в Куба. Той трябва да изпрати ясно послание към режима на Кастро, особено във връзка с испанското председателство. Испанското председателство, между впрочем, трябва да бъде по-активно при защитаването на основните права в Куба.\nИ накрая, госпожи и господа, искам да се възползвам от възможността и да призова за незабавното освобождаване на всички политически затворници в Куба. Francisco José Millán Mon (PPE). – (ES) Г-жо председател, демокрацията и защитаването на правата на човека заемат важно място сред принципите и целите на външната дейност на Съюза — имам предвид член 21 от Договора за Европейския съюз. Този член също се отнася и за отношенията с Куба и с хората в Куба, които са много важни за нас.\nЗа съжаление, през последните пет години действията на Съвета изглежда са били главно ръководени от желанието да се коригира политиката, възприета през предходните години, особено през 2003 г., когато имаше изключително жестока вълна на репресии в Куба. През 2005 г. Съветът прекрати мерките от 2003 г.\nВпоследствие министри и членове на Комисията пътуваха до острова. През юни 2008 г. мерките от 2003 г. бяха отменени и започна глобален политически диалог, както ни напомни г-н Лопес Гаридо, заедно с редовни срещи на високо равнище. Дори държавен глава на една от държавите-членки наскоро посети Хавана. За съжаление, европейските политически лидери, които посетиха острова, не намериха време да се срещнат с представители на дисидентите, които, поради тази причина, се почувстваха изолирани.\nПрез това време репресиите в Куба продължиха. Няма нито промени, нито реформи. Въпреки това политическият диалог продължи. Сега всички са потресени от жестоката смърт на политическия затворник Орландо Сапата.\nКакто е добре известно, госпожи и господа, някои правителства, като например правителството на Испания, нееднократно повтаряха, че искат да отменят общата позиция. В нея се казва нещо много логично: подкрепа за демократичния преход — в основата си същото нещо, което се изисква от принципите и целите на член 21 от Договора.\nЩе приключа с две неща. Общата позиция не е възпрепятствала диалога. Това е очевидно. Освен това тя беше потвърдена неотдавна от 27-те министри през юни 2009 г. Второ, приоритетът не може да бъде промяна на общата позиция — това би било най-малката грижа. Приоритетът сега е да поискаме незабавното, пълно и безусловно освобождаване на всички политически затворници.\nРазглеждам Куба и Латинска Америка като „Запада“, а символите, които характеризират „Запада“, са достойнството на човешките същества и зачитането на техните основни права. И последно: искам да напомня на Съвета, че в собствените си заключения от юни 2009 г. посочва, че бъдещето на политическия диалог с органите в Куба зависи от направения напредък по-конкретно по отношение на правата на човека. Може ли някой да твърди, че днес има такъв напредък? Може ли някой наистина да каже това? Antonio Masip Hidalgo (S&D). – (ES) „Историята ще ме оправдае“ са известните думи на един млад адвокат, който разбунтува народа си. Историята наистина го оправдава за неговото въстание срещу тиранията и след това срещу ембаргото на САЩ.\nСъс същата изразителна фраза Парламентът, който представлява най-голямата зона на свобода и демокрация в света, осъжда диктатурата, потискаща хората в Куба, нарушаването на правата на човека на острова, жестокостта към политическите затворници и презрението към собствените граждани, живеещи в чужбина. Историческата фраза е вярна.\nЧрез резолюцията членовете на ЕП от всички идеологически течения застават до народа на Куба в неговата борба. Длъжни сме да направим всичко, на което сме способни, за да предотвратим бруталното потисничество, на което хората там са подложени, което включва отмяната на парализиращата обща позиция.\nЩе отдам почит на Раул Риверо с последните стихове, които той написа в своя град, Хавана, в които се казва, че не облагат с данък обичта, празнотата, недостига на въздух или горчивината. Руините на родината са в безопасност. Не се притеснявайте, другари. Сега, ние си отиваме. Fiorello Provera (EFD). – (IT) Г-жо председател, госпожи и господа, изборът и поведението на комунистическия режим в Куба отново създават дилема за нашия Парламент: възможно ли е да се водят дискусии с този режим? Вече от години Европейският парламент отправя искане към органите в Куба да проведат демократични реформи, които зачитат правата на човека. Предаването на властта от Фидел Кастро на брат му, Раул, не доведе нито до демократични реформи, нито до освобождаване на политически затворници.\nСмъртта на Орландо Сапата в затвора след 85 дни гладна стачка е доказателство за идеологическия и деспотичен характер на режима. В рамките на 10 години Европейският съюз отпусна 145 млн. евро за мерки за помощ за Куба: резултатите далеч не са розови. Всъщност средствата помогнаха на тиранията да оцелее. Ако искаме да има доверие към нас, трябва да настояваме отношенията с Хавана, включително помощта за развитие, да бъдат обвързани с конкретни и проверими подобрения на положението с правата на човека за всички граждани на Куба, като се започне с незабавното освобождаване на политическите затворници и задържаните поради убежденията им лица.\nНе е редно да отправяме ултиматум, но следва да призовем към промяна един от най-потисническите режими на планетата, далечна имитация на една загърбена от историята и бързо изчезваща идеология. Michael Gahler (PPE). – (DE) Г-жо председател, трябва да направим съществено предложение на народа на Куба, както и към режима на острова: вместо политическото статукво ще финансираме преход към демокрация в Куба. Първата стъпка трябва да бъде освобождаването на всички политически затворници. Едновременно с това САЩ трябва да прекратят санкциите, които по-скоро помогнаха да се укрепи режимът, отколкото да се свали. Следващата стъпка трябва да бъде организирането на кръгла маса с участието на представители на режима и на движението за граждански права, базирано в Куба, която да начертае план за преход към демокрация и за демократични избори.\nМежду другото, Централна Европа показва, че все още има бъдеще за бившите партии държави — дори за тях следователно има живот след смъртта на старата система. Ние, като ЕС и държави-членки, трябва да подкрепяме процеса по същия начин, както това стана в Централна Европа. Това би помогнало на хората в Куба, би стабилизирало региона и би проправило пътя за нов тип отношения със САЩ, което няма да бъде повторение на епохата преди Кастро. João Ferreira (GUE/NGL). – (PT) Г-жо председател, независимо от причините за това, смъртта на Орландо Сапата Тамайо е прискърбна; прискърбно е, че той доведе протеста си до краен предел. Ние обаче не можем да приемем засилването на каквито и да било неприемливи политически и идеологически кампании срещу Куба и нейния народ, които използват това тъжно събитие като претекст.\nНезависимо от гледната точка на всеки човек във връзка с избора на кубинския народ, изборът и суверенното право на хората да определят собствената си съдба и политическата форма на организация на държавата им трябва да бъде зачитан.\nПо тези причини осъждаме всички форми на намеса или атака, включително криминалната блокада, на която Куба е подложена вече почти половин век.\nПо същите причини смятаме, че логичната позиция на Европейския съюз и пътят, който трябва да следваме, е пълната нормализация на отношенията с Куба чрез отмяната на общата позиция срещу Куба, която представлява неприемлива форма на дискриминация, упражнявана срещу Куба и нейния народ.\nПреди всичко не приемаме значителното лицемерие, което се отнася за много от членовете на Парламента, и категорично осъждаме двуличната политика на ЕС. Antonio López-Istúriz White (PPE). – (ES) Г-жо председател, с моето изказване се обръщам към майката на Орландо Сапата и към всички, които страдат заедно с него в борбата за свобода в Куба: те не са сами.\nДнес, чрез резолюцията — за която, в качеството си на генерален секретар на моята партия, искам да благодаря на авторите, и особено на всички партии, които я подписаха — Парламентът говори с един глас срещу тази изолирана и пропаднала диктатура. Днес подписваме началото на международната смъртна присъда на режима.\nУбеден съм, благодарение на повечето изказвания, които чух, че сме обединени в категоричното и ясно осъждане на смъртта на Вашия син. Много от нас обаче стигат по-далеч от това изявление: може да сте сигурна, че ще бъдем бдителни, за да осигурим безусловното освобождаване на всички политически затворници на острова.\nЩе бъдем бдителни по отношение на положението с нарушаването на правата на човека на острова. Групата на Европейската народна партия (Християндемократи) ще се бори за запазването на общата позиция на ЕС и, съдейки от това, което чух, съм сигурен, че и други ще направят същото.\nНяма да даваме смесени сигнали, а по-скоро един ясен ориентир за постигането на нашата мечта да видим демократична Куба. Висшата саможертва на Орландо намери отзвук сред хората със съвест по целия свят. Нека гарантираме, че мълчаливата саможертва на хиляди кубинци ще бъде отбелязана в близко бъдеще в свободна Куба. Gesine Meissner (ALDE). – (DE) Г-жо председател, за нас е относително лесно да говорим, когато нарушенията на правата на човека се случват някъде другаде и хората умират за своите убеждения. Важно е да кажем това. Г-н Сапата наистина загуби живота си в резултат на гладна стачка, а има и други затворници, които също са мотивирани да започнат гладна стачка.\nЗатова имаме нужда специално да помислим как да вървим напред по целенасочен начин. Някои казаха, че изобщо не бива да разговаряме с Куба, защото режимът там е неприемлив за нас. Други — като съвсем не смятам, че тази позиция е добра, г-н Ferreira — изразиха мнение, че тук има лицемерие и че на хората в Куба трябва да се даде свобода да вземат собствените си политически решения. Смятам, че свободата да вземаш политически решения наистина свършва там, където правата на човека се нарушават и хората умират. При тези обстоятелства ние, като Европейски парламент, сме длъжни да направим нещо.\nНа този фон напълно правилно е да бъдат подробно обсъдени конкретните предложения, които бяха внесени — не на последно място, включително и няколкото нови предложения от г-н Gahler — и да преценим какво можем да направим, за да предотвратим нарушаването на правата на човека по целия свят и да помогнем на хората по света. Franz Obermayr (NI). – (DE) Г-жо председател, като обсъждаме нашите отношения с Куба днес на фона на трагичната смърт на Орландо Сапата, трябва да признаем, че мнението, което имаме за Куба, наистина ни връща към времето, когато нашите мисли бяха определяни от рамката „приятел или враг“. Имахме, от една страна, лоши кубинци, които бяха васали на Съветския съюз, решени да наложат международната революция, и от друга страна, добри кубинци, които избавиха страната от прегръдката на захарните барони, мафията, ЦРУ и американския империализъм. От едната страна бяха лошите кубинци, комунистическите потисници на хората, а от другата, онези, които осигуриха за населението образование, медицински грижи и сложиха край на глада. Днес, ако смъртта на Орландо Сапата има някакъв смисъл — ако смъртта може изобщо да има някакъв смисъл — ние при всички случаи трябва сериозно да се отнесем към следната поука: тази смърт не трябва да бъде напразна.\nДругото нещо, което трябва да се случи, е ЕС да върви по ясни пътища, конкретни политически пътища, като не бива да позволяваме да попадаме под диктата на САЩ; трябва да сме свободни от старите идеологически ограничения, да сме равнопоставени при политически диалог и да настояваме за истински подобрения на положението с правата на човека, така че скоро да можем да говорим за свободна Куба и хората от острова да могат да живеят в демокрация. Alf Svensson (PPE). – (SV) Г-жо председател, търговското ембарго от страна на САЩ продължава почти 50 години. Ембаргото донесе бедност и потисничество на хората в Куба, както подчертаха много от различните оратори.\nМного хора сигурно са запознати с доклада, изготвен от организацията „Хюман Райтс Уоч“ (Human Rights Watch) през ноември 2009 г., озаглавен „Нов Кастро, същата Куба“, който предлага ембаргото да бъде вдигнато и кубинските диктатори да освободят политическите затворници в срок от шест месеца. Ако не са в състояние да направят това, ще бъде въведено по-интелигентно ембарго. То ще бъде като тези, наложени напоследък в няколко случая: включва замразяване на активи и чужди инвестиции и налагане на забрана за пътувания. Основните демократични държави и ЕС трябва да подкрепят това. Би било интересно да разберем какво мисли действащият председател на Съвета за това предложение на „Хюман Райтс Уоч“. Anna Záborská (PPE). – (SK) Нашият ангажимент да се противопоставяме на нарушаването на правата на човека трябва да бъде приоритет на Европейския съюз при всички обстоятелства.\nОрландо Сапата, кубински политически затворник, почина след гладна стачка. Друг затворник в Куба е започнал гладна стачка като протест от името на 25 затворници, които са в тежко здравословно състояние и чийто живот е застрашен. Не е решение да се направи това, което правителството на Испания направи, когато предложи убежище на гладуващия затворник. Учудвам се на правителството на Испания, което председателства Европейския съюз в момента, защото тяхното предложение не води до решение на проблема. Незабавното освобождаване на политическите затворници е доста трудно. Затова настоявам членът на Комисията Пиебалгс да започне, от името на Европейската комисия, преговори с правителството на Куба, за да бъде разрешено на Международния червен кръст да посети политическите затворници в Куба. Това ще даде възможност за обективна оценка на тяхното здравословно състояние и ще помогне за бъдещите преговори. Червеният кръст получи разрешение да направи това в затвора Гуантанамо. Angelika Werthmann (NI). – (DE) Г-жо председател, госпожи и господа, аз също призовавам за спазване на правата на човека в Европа, както и в други части на света. Смъртта на г-н Сапата е зов за помощ от човек, който се е опитал, по един трагичен начин, да привлече вниманието към една, поне за него, напълно непоносима ситуация. Искам да видя как ние, като европейци, заемаме ясна позиция относно спазването на правата на човека, залегнали в Хартата на ООН, независимо от политическата ситуация. Диего Лопес Гаридо, действащ председател на Съвета. – (ES) Г-жо председател, смятам, че разискването във връзка с темата за положението на задържаните поради убежденията им лица в Куба, по повод на смъртта на един от тях, Орландо Сапата, показва, че има високо равнище на разбирателство между членовете на ЕП и политическите групи. Сигурен съм, че това ще си проличи утре по време на гласуването на резолюциите, в резултат от това разискване, които, като цяло, са в съответствие с позицията на Съвета, Комисията и всички институции на Европейския съюз. Това несъмнено засилва позицията на Европейския съюз по отношение на важния диалог с Куба и на целта за напредъка и подобряването на съдбата на хората в Куба.\nМисля, че можем да се съгласим, че трябва незабавно да издигнем глас срещу нарушаването на правата на човека, където и да се случва това. Смятам, че това е основен принцип, който беше акцентиран, като винаги трябва да се мери с една и съща мярка.\nЕвропейският съюз трябва да се намеси веднага щом се установи нарушение на правата на човека, защото това е част от истинската му идентичност. В случая ние правим това по отношение на Куба, като говорим и настояваме, че всички останали задържани поради убежденията им лица в Куба трябва да бъдат освободени и правата на човека трябва да се зачитат.\nТова обаче не е всичко: трябва да работим ефективно и да бъдем ефективни, да постигаме резултати, които подобряват благосъстоянието и условията на живот на задържаните поради убежденията им лица или дори да направим възможно освобождаването им.\nВ някои случаи това беше постигнато и имаше напредък. Това е, защото, наред с други неща, съществува един основен елемент на политиката на Европейския съюз по отношение на Куба — политическият диалог. Диалогът беше възобновен неотдавна и мисля, че това е нещо добро. С прекратяването на санкциите, които бяха част от позицията на Европейския съюз и в които нямаше никакъв смисъл, и с възобновяването на политическия диалог стана възможно да направим нещо, което не беше възможно от 2003 г.насам: да разговаряме с органите в Куба за задържаните поради убежденията им лица.\nЕстествено оценката, която някои от вас споменаха, оценката на резултата от диалога, ще трябва да се извършва периодично. Ще трябва да има оценка на напредъка през тази година. Много от вас — имам предвид например изказванията на г-н Mauro, г-н Yáñez-Barnuevo или г-н Michel — подчертаха важността на диалога, на сътрудничеството и на моралния авторитет, който Европейският съюз притежава, за да разговаря с Куба и да постигне напредък, което е крайната цел.\nЗатова приветстваме съгласието на мнозинството в Парламента по повод на положението на правата на човека в Куба, което, смятам, може да се обобщи в едно послание: въпреки че продължаваме да бъдем отворени за диалог с Куба, Европейският съюз ще продължи да настоява всички политически затворници там да бъдат освободени и гражданските и политическите права на гражданите на Куба да бъдат зачитани. Андрис Пиебалгс, член на Комисията. – (EN) Г-жо председател, смятам, че разискването още веднъж доказа, че по въпросите на правата на човека и демокрацията Парламентът заема водеща позиция.\nКомисията също така никога не би се примирила с нарушаването на правата на човека и демокрацията. Следователно това ще остане крайъгълният камък на нашата политика не само поради убедителността си, но и защото считаме, че ако имаш убедителни възгледи, трябва да те да станат известни на всички.\nКакто също знаете, основата за нашата работа с Куба ще бъде продължаването на общата позиция от 1996 г. Тя осигурява основата и е много ясно, че трябва да има някои съществени промени по отношение на правата на човека в Куба.\nВ същото време конструктивните диалози, които започнаха през 2008 г., също дават положителни знаци. Не бих казал, че сме постигнали важни успехи, но по много въпроси има напредък.\nМисля, че е необходимо да продължим по този път. Също така трябва да продължим да се срещаме с гражданското общество. Комисията ще следва заключението на Съвета, в което се казва, че когато е уместно, срещите с демократичната опозиция ще бъдат част от посещенията на високо равнище, като ние активно ще се стремим към тях. Председател. – Внесени са седем предложения за резолюции съгласно член 110, параграф 2 от Правилника за дейността.\nПисмени изявления (член 149) Krzysztof Lisek (PPE), в писмена форма. – (PL) Орландо Сапата Тамайо, арестуван през 2003 г. с група от 75 други дисиденти по време на наказателна акция срещу опозиционни групи, извършена от органите, почина след двумесечна гладна стачка в кубински затвор. Надявам се, че трагичната смърт на един от най-известните политически затворници в Куба е напомнила на всички за това, че въпросът с правата на човека в Куба не е решен.\nНапълно съм съгласен с исканията на групата на Европейската народна партия (Християндемократи) и много организации за правата на човека, че правителствата на европейските държави трябва да окажат натиск върху органите в Куба за безусловното освобождаване на политическите затворници, като заплашат да блокират всеки опит за подобряване на отношенията ЕС-Куба. Според мен пълната отмяна на санкциите срещу Куба от страна на Европейския съюз, без да се преговаря за действителното освобождаване на всички политически затворници, беше преждевременно. В същото време искам да подчертая, че гражданите на Куба не трябва да плащат за грешките на хората, които вземат такива решения. Крайно време е държавата да предприеме конкретни стъпки към демократизация, изграждане на гражданско общество и зачитане на правата на човека по-специално свободата на изразяване и сдружаване.\nИскам да повторя думите на бившия министър-председател на Испания, Хосе Мария Аснар, и да кажа, че е неприемливо, че по време на посещения в Куба европейските политици отказват да се срещат с представители на опозицията. Трябва да намерим инструменти, за да подкрепим развитието на демократична система в Куба и да предадем на кубинския народ универсалните ценности, свързани с изграждането на демокрация и демократично общество. Tunne Kelam (PPE), в писмена форма. – (EN) Преждевременната смърт на Орландо Сапата Тамайо след седемгодишно незаконно лишаване от свобода, срещу което му остана само едно средство за протест, трябва да се счита за отговорност на репресивния режим в Куба. Наша отговорност е да не забравяме думите на майката на Орландо Сапата: „Да не ви се налага да преживеете това, което моят син преживя“. През последните четири години от управлението на Раул Кастро очакванията, че комунистическата диктатура в Куба ще стане по-хуманна, определено не се оправдаха. Хората там продължават да рискуват живота си, когато изразяват своето мнение. Все още има около 200 политически затворници в Куба. САЩ и държавите-членки на ЕС осъдиха смъртта на г-н Сапата, но този протест не беше достатъчно силен и навременен. В подобни случаи не бива да се губи време за реагиране, както направи испанското председателство. Поуката от случая на Сапата е, че не може да се пренебрегва жестоката реалност на кубинската диктатура. Нашата политика спрямо Куба трябва да продължи да се обуславя от реалните промени там. ЕС трябва да вземе страната на народа на Куба, а не да храни надежди, че убийците на Сапата заслужават доверие. (Заседанието, прекъснато в 17,25 ч., се възобновява в 18,00 ч.) ПОД ПРЕДСЕДАТЕЛСТВОТО НА: г-жа WALLIS Заместник-председател Последно осъвременяване: 4 юни 2010 г.Правна информация


SMART STORE - iPhone 7 Plus 6D стъклен протектор\n6D стъклен протектор за дисплей на iPhone 7 Plus. Изработен от темперирано стъкло обхващащ цялата повърхност на дисплея на телефона. Стъкленият протектор за iPhone 7 Plus не променя чувствителността на тъча и не влияе на цветовете на дисплея. 6D протектора е с най-високото ниво на защита, изглежда елегантно и осигурява комфорт при допир. Комплекта съдържа кърпички за почистване и лепенка за отстраняване на прашинки.\nЕтикети:iPhone 7 Plus 6D стъклен протектор, протектор, стъклен, за цял дисплей, iphone, styklen


23 High Street, Вйкинг, Танет, Великобритания, CT10 1LP - Много добро местоположение - вижте на картата\nBayside Guesthouse, който се намира в Broadstairs, Броудстейрс, е популярно място за туристи. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Bayside Guesthouse отличното обслужване и достъпните съоръжения допринасят за Вашия незабравим престой. За удобството и комфорта на гостите хотелът осигурява семейна стая, ресторант, бар.\nАтмосферата на Bayside Guesthouse се усеща във всяка стая. Удобства като отопление, звукоизолация, телевизор, телевизор с LCD/плазмен екран, хладилник са само някои от даденостите на обекта. Освен това в хотела можете да се възползвате от множество предложения за приятно прекарване на свободното време. Bayside Guesthouse е идеално място за туристи, търсещи чар, комфорт и удобство в Броудстейрс.


Трениране на успешни родители – Психолог, консултант и писхотерапевт\n2. Ще определяте 12-те препятствия пред общуването.\n3. Ще разграничавате пречките пред Активното слушане.\n4. Ще избягвате препятствията, които най-много причиняват провал в общуването.\n5. Ще разбирате когато детето ви има голяма нужда от помощтта на родителя си като слушател.\n6. Ще използвате мълчанието, признанието и отварянето на врати, за да помогнете на детето да се справи с проблема си.\n7. Активно ще се вслушвате, за да чуете чувствата на вашето дете.\n8. Активно ще слушате, за да си изясните получената информация.\n9. Ще правите разлика между приемливо и неприемливо поведение.\n10. Ще можете да определите какво да направите, когато поведението на детето ви пречи да удовлетворите собствените си нужди.\n11. Ще разработвате в три части Конфронтативното Аз-послание .\n12. На борба срещу неприемливото поведение на детето си чрез Аз-посланията.\n13. Превключване на скорости между Аз-послание и Активно слушане, когато е уместно.\n14. Признаване на усилията на другите чрез Позитивно Аз-послание.\n15. Предотвратяване на проблеми и конфликти с помощта на Превантивни Аз-послания.\n16. Разпознаване на конфликтни ситуации.\n17. Разграничаване между конфликт на нуждите и приоритетите сблъсъци.\n18. Избягване използването на метод I.\n19. Избягване използването на метод II.\n20. Подготвяне на сценатаза Метод III- беззагубния метод.\n21. Използване на Метод III за разрешаване на конфликти между родител и дете.\n22. Използване на Метод III, за да посредничите за разрешаване на конфликт между другите.\n23. Намаляване на сблъсъка на ценности.\n…. И ще имате по-добра връзка с вашите деца, вашият съпруг/а, партньор, приятелите си, собствените си родители, вашите колеги, служителя в магазина или в пощата, вашия застрахователен агент, вашата детегледачка …. и списъкът продължава.. .


Празнична питка : Готварска Рецепта от Гответе с Мен\nНачало / Рецепти / По азбучен ред / Празнична питка\n700 - 800 г брашно тип 500\n1/2 кубче мая (25-30 г)\n150 г наситнени орехи или лешници\n1. Пресейте брашното в купа. Направете кладенче в средата.\n2. Разтворете маята в 200 мл леко затоплена вода. Сипете солта, захарта, олиото, топлото мляко и разбитото яйце. Бъркайте, докато маята и захарта се разтворят напълно. Сипете сместа в кладенчето в брашното.\n3. Загребвайте по малко от брашното и смесвайте с течните съставки. След като усвоите цялото брашно, оформете тестото на топка и го прехвърлете върху набрашнена работна повърхност. Месете с ръце, докато тестото стане меко, а по повърхността му се образуват множество малки мехурчета. Отново оформете на топка, набрашнете леко повърхността й, за да не изсъхва тестото и покрийте с фолио за свежо съхранение. Оставете на топло, докато втаса и удвои обема си.\n4. Разделете тестото на две големи и една една малка топка. Ако желаете, заделете малко тесто за украса. Разточете първата топка на кръгла кора. Разрежете я от радиално – от центъра към външната част, на 16 триъгълника. Завийте всеки от тях на кифличка, като почнете от външната широка основа на триъгълника и навивате към върха.\n5. Наредете кифличките около стената на застлана с хартия за печене кръгла тава, така че да образуват пръстен.\n6. Малката топка изтънете на дълъг фитил и завийте на охлювче. Поставете го в центъра на тавата.\n7. Втората топка разделете на две. Разточете всяка половина на правоъгълник. Намажете с масло и поръсете с наситнени орехи или лешници. Завийте кората на руло. Нарежете го напречно на шайби и ги подредете около охлювчето в центъра, като ги застъпвате керемидообразно.\n8. Ако сте заделили тесто за украса, оформете го на малки топчета, фитили, охлювчета или го разточете на кора и изрежете цветенца с формички за сладки. Подредете ги върху питката. Оставете питката отново да втаса. Разбийте жълтъка с вода и я намажете отгоре.\n9. Печете в предварително загрята до 180 градуса фурна за 40-50 минути. Извадете я и докато е гореща, я намажете с маслото. Извадете я от тавата и я оставете да изстине върху решетка.\nМоже да закупите брашното от тук\nЗа всеки тържествен повод българката слага на трапезата питка - за предстоящите празници опитайте тази!\nРецептата "Празнична питка" беше добавена на: 22.12.2016, видяна 2542 пъти\nЕтикети: Техра, брашно тип 500, питка, погача, печива, тестени изделия, празнични рецепти, традиционни рецепти\nРецепта за готвене на Празнична питка - продукти, начин на приготвяне. Как да сготвим Празнична питка - изпробвана рецепта за вкусни резултати!\nПразнична питка Слънчоглед\nКоментари за Празнична питка\nВсе още няма коментари за Празнична питка. Добави твоя коментар.


Световен шампион тренира олимпийските таекуондисти на България - Бойни спортове - Sportal.bg\nСветовен шампион тренира олимпийските таекуондисти на България\n06 септември 2018 | 11:07 - Обновена\nОт 5 до 12 септември на посещение в Сoфия e световният шампион по таекуондо Чихат Кутлуджа. Кутлуджа е титулувано име в таекуондо средите в световен мащаб и е треньор на световни шампиони. Той пристига в страната ни, за да поеме подготовката на националния отбор и разширения състав заедно със селекционера на българския тим Теодор Георгиев.\nТова се случва десет дни преди старта на Балканското първенство, което ще се проведе в Букурещ, Румъния и две седмици преди старта на третите серии на най-престижните турнири - Гран при. Тази година успехите на българското олимпийско таекуондо и усиления труд на състезателите за първи път класираха общо трима състезатели на Гран при, където участие взимат 32-мата най-добри таекуондисти на планетата.\nТова са: медалистът от световното първенство през 2017 Владимир Далаклиев, двукратният европейски шампион Калоян Бинев и младата надежда с многобройни победи от меджународни първенства и G-турнири Митко Джорджев. Чихат Кутлужда избра България поради големия потенциал и възможности на бойното поле, което родното таекуондо показа през последните две години. Заниманията на целия национален отбор се провеждат в залата за бойни спортове на Pulse Fitness в София.\nБългарското олимпийско таекуондо бе единственият боен олимпийски спорт с медал от световно първенство при мъжете в олимпийските категории за 2017 година. Така таекуондо стана един от двата най-успешни спорта в страната през 2017 след художествената гимнастика. През 2018 година таекуондо не само затвърди, но и удвои успехите си и само за половин година спечели на България рекордният брой от 43 медала от европейски и световни първенства и 496 от международни първенства.\n08 септември 2018 | 13:47\nтова не е боен спорт а е смехотворно подскачане като петел. Рейтинг: 0 0\nНай измисления спорт на света! казвам го като практикувал таа тъпотия няколко години. Рейтинг: 0 0


Дамски - Сутиени adidasДамски - adidas adidasДамски - Спортни бюстиета adidasДамски - adidas adidasДамски - adidas adidasДамски - adidas adidas\nСпортното бюстие adidas ALL ME 3S е подходящо за йога и други спортове. Благодарение на тъканта Climalite, влагата не се задържа до тялото, което дава удоволствие по време на тренировки. Задните части се състоят от функционална мрежа, подпомагаща добрата вентилация. Изваждащи и бързо съхнещи подплънки.\nабсорбиращ материал Climalite\nКройка във формата на U\nКод на продукта 1352007853\nКод на доставчик 1352007853\nМатериал 75% рециклиран полиестер, 25% полиестер\nSkvělá. Nejen na sport, ale vypadá i sexy.


Четирима души убити, десетки ранени при „умишлено“ трамбоване на автомобили в Германия\nНачало » Последни новинарски статии » Престъпление » Четирима убити, десетки ранени при „умишлено“ трамбоване на автомобили в Германия\nПоследни европейски новини • Последни международни новини • Актуални новини за пътуванията • Престъпление • Последни новини в Германия • Правителствени новини • Новини • туризъм • транспорт • Актуализация на дестинацията за пътуване • Тайни за пътуване • Новини от Travel Wire • Тенденции Сега • Различни новини\nЧетирима убити, десетки ранени при „умишлено“ трамбоване на автомобили в Германия\nВъв вторник следобед кола, разорана през пешеходна зона в германския град Трир, убива най-малко четирима души и ранява десетки.\nПо-късно германската полиция потвърди четири смъртни случая. Въпреки че действията на водача изглежда са умишлени, прокурорът казва, че очевидно няма индикации за мотив на ислямистки тероризъм.\nШофьорът, за когото полицията твърди, че е 51-годишен жител на района на Трир-Саарбург, е прекарал тъмносив Range Rover през пешеходна зона на града във вторник, изпращайки жертви, "летящи във въздуха", според свидетели . Той е арестуван на място, след като се твърди, че полицейските превозни средства са набивали автомобила му, за да го спрат.\nПремиерът на провинция Рейнланд-Пфалц Малу Драйер заяви, че сред четирите загинали е бебе, докато кметът на Трир Волфрам Лайбе каза пред журналисти, че последиците от инцидента "изглеждат малко като след война", като задържа сълзи по време на пресконференция.\nВ разговор с репортери по-късно във вторник прокурор заяви, че заподозреният е бил пиян по време на убийствата. Прокурорът добави, че шофьорът не е бил предварително осъждан и няма индикации, че нападението му е мотивирано от ислямистки или други религиозни вярвания.\nВ следствие на бедствието полицията помоли местните жители да не споделят онлайн снимки и видеоклипове от инцидента. Кадри и снимки от местопроизшествието показват отломки, разпръснати по оградени улици, докато служителите продължават да разследват инцидента.


Jalapa freak - как да засаждате, отглеждате и се грижите за това красиво цвете?\nИзродът джалапа, роден в Мексико, е сравнително непознато цвете. Жалко, защото е просто красиво. Всяко цвете цъфти само за един ден, но веднага се заменя с друго. Научете как да засаждате и отглеждате това уникално растение.\nMirabilis jalapa - описание на видовете\nИзродът халапа е едногодишно растение. В природата чудаците са трайни насаждения, но в нашите климатични условия те не издържат толкова дълго. Висок е около 70-80 см, произвежда много разклонен храст джудже, състоящ се от гъсти, твърди издънки и яйцевидни, леко заострени листа. В горната част на леторастите се появяват хубави цветни чашки.\nИзродните цветя изглеждат много хубаво в градината, изглеждат добре и на цветни лехи. Те са разнообразни по отношение на цветовете. Те могат да бъдат жълти, а има и оранжеви, розови и червени. Двуцветните изглеждат много интересни. Най-интересното е, че еднодневното цвете може да промени цвета си. Растенията цъфтят от юли до края на август. Всяко едно цвете се отваря през нощта и мирише зашеметяващо, живее само един ден и веднага се заменя с друг. Цветовете са с форма на фуния, еднакви. Те приличат на цветя на сутрешната слава. Странният халапа е обсипан с малки цветя през целия период на цъфтеж.\nJalapa Dziwaczek ( Mirabilis jalapa ) - изисквания\nМногогодишното растение идва от екзотичен климат, поради което изисква много специфична позиция и има доста големи нужди. Особено леки. Също така трябва да е достатъчно топло. Изродът Jalapa изисква плодородна и добре влажна почва. Не обича преливането, но сушата е много по-опасна за него. Цъфти най-обилно на места, богати на хранителни вещества.\nИзродът халапа се засажда на групи и на цветни лехи. Като пасианс, той не отразява уникалния му чар. Засажда се трайно в средата на май, оптималното разстояние е 50 х 50 см, тъй като има тенденция бързо да се разширява.\nJalapa изрод - семена, сеитба и засаждане\nУродливите цветя се размножават чрез разделяне на шаран или чрез семена. Растението се размножава добре от семена, но трябва да ги купите в градински магазин. Получените от растения не гарантират красиви и силно цъфтящи екземпляри. В инспекцията се засяват семена от изрод Jalapa. Сеитбата трябва да се извърши в началото на пролетта, след няколко седмици разсадът ще бъде достатъчно висок, за да бъде засаден навсякъде.\nКак да засадите чудак? На добре подготвена, разрошена и наторена почва. Направете няколко дупки и внимателно поставете разсад в тях. Чудаците се разбират много добре. Засаждането се извършва след "студената Zośka", която е в средата на май.\nРастението може да се размножава само чрез разделяне на буците. Луковичните корени трябва да се разделят на две части, пънчетата се изкопават през есента, а корените се прорязват на две или три части през пролетта. Растението се размножава безпроблемно и буците се вкореняват добре на ново място.\nОтглеждане на изрод джалапа в градината\nОтглеждането на урод от халапа не е особено сложно. Растението се нуждае от доста редовно и често поливане. Особено през горещото лято растението трябва да се полива редовно, особено ако е засадено в бързосъхнещ субстрат. Също така не трябва да забравяте за редовното механично плевене. Растението, особено младите разсад, може да бъде чувствително към конкуренцията с плевелите. През зимата коренът на растението се държи на сухо и хладно място. Те могат да бъдат поставени в кутия с дървени стърготини или сух пясък.\nИзродът халапа също се нуждае от редовно оплождане. В резултат на това той ще цъфти обилно и постоянно ще дава нови, ароматни цветя. Торенето трябва да се извършва често, на всеки 10-14 дни. След това растенията се поливат с многокомпонентен разтвор за тор с високо съдържание на фосфор и калий. Можете също така да нанесете поръсен, гранулиран тор и леко да го разбъркате в почвата около храстите на дълбочина 20 cm.


Кадиев: Лудост е да въвеждаме еврото след 2 години, минусите са много – Kmeta.bg\nНачало » Кадиев: Лудост е да въвеждаме еврото след 2 години, минусите са много\nКадиев: Лудост е да въвеждаме еврото след 2 години, минусите са много\nИкономическите минуси от влизането в еврозоната са повече от плюсовете. Това коментира пред Kmeta.bg финансистът и бивш депутат Георги Кадиев. Според него всичко, което е могло да се случи като позитиви, е станало – имаме стабилна валута и сме член на Банковия съюз. “Оттук нататък България не е готова за въвеждането на еврото толкова скоро – от 1 януари 2024 година“, убеден е специалистът.\nСпоред него, ако това се случи, инфлацията ще се увеличи – с още 1 процент, а като прибавим и тази заради войната, няма как да се справим. Дори и конфликтът да свърши сега, ще ни трябват поне 2-3 години, за да се справим с ударното покачване на цените. Очаква се хората да обеднеят още повече. “Икономиката ни също не е готова. Има много работа, която трябва да се свърши в тези 2 години преди приемането. Нищо не е свършено, включително и от фирмите на най-ниско ниво – промяна на счетоводство, промяна на софтуери. Банковата система не е готова, нищо не е направено”, коментира Кадиев.\nМинусите са повече при приемане на еврото – до този извод е достигнал и анализ на властта през 2017 година. Той обаче е бил скрит от Владислав Горанов и Бойко Борисов тогава. По думите на Георги Кадиев влизането в еврозоната би значело повече инфлация и ако има криза с външните дългове на държави от еврозоната, България ще трябва да плаща и за тях.\nТагове: войнаГеорги Кадиевевроинфлацияприеманетоп\nСАЩ настояват Гърция да даде оръжия на Украйна\nлудост е някакъв комундел да ми казва че еврото било лудост


Нова мода – ваучери за подкуп на катаджиите! Най-малко 100 кинта – Струма Днес\nНова мода се вихри между шофьори и пътни ченгета от близо месец, пише Lupa.bg по думите на столичен катаджия. Вместо традиционната двайсетолевка, тарикати връчват на органите на реда талон за безплатно пазаруване.\nВсе по-изобретателни стават водачите в издънка, като чрез ваучер те се надяват да минат по-леко в съда, защото едно е да си дал пари на катаджия, друго е да си му връчил едно талонче. Пред съда те доволно обяснявали, че това не е подкуп, а жест към тежката работа на фуражките.\nВаучерите, с които се снабдявали пътните ченгета били на стойност максимум 50 лева, съвсем рядко баровци връчвали по-голяма цифра.\nВ последната година все по-често има задържани за подкуп шофьори, именно заради това явно част от тях решили да прибегнат до по-модерния начин да избегнат акт и отнемане на точки.\nС условна присъда с глоба (обикновено 500 лева) до половин година затвор се разминават тарикатите, които бутат пари на служителите с бели шапки. Най-честите банкноти, които влизат в действие са тези от 20 и 50 лева. По 100 лева вадили баровците със скъпи коли, защото за тях било унижение да връчат по-слаба банкнота.\nЗадържат се предимно шофьорите, които предлагат подкуп. Имало е все пак и доста редки случаи, при които пътни ченгета са спипани да прибират двайсетолевки.


Антиперспирант спрей NIVEA B&W Invisible Ultimate Impact\nСпрей дезодорант NIVEA Black & White Invisible Ultimate Impact защитава теб и твоите дрехи! Този антиперспирант ти предлага дълготрайна 5 в 1 защита: без неприятни миризми, без изпотяване, без дразнене на кожата, без петна и без остатъци по дрехите, както и приятно усещане за сухота и свежест през целия ден. NIVEA Black & White Invisible Ultimate Impact ти гарантира 48 часа защита против изпотяване и предпазва от жълти петна върху белите дрехи или бели петна по тъмните дрехи. Дерматологично доказана съвместимост с кожата. Без етилов алкохол!\nОпасно: Изключително запалим аерозол. Контейнер под налягане: може да експлодира при нагряване. Да се пази от топлина, нагорещени повърхности, искри, открит пламък и други източници на запалване. Тютюнопушенето забранено. Да не се пръска към открит пламък или друг източник на запалване. Да не се пробива и изгаря дори след употреба. Да се пази от пряка слънчева светлина. Да не се излага не температури, по-високи от 50°C. Предавай само празни флакони за рециклиране. Използвай само по предназначение. Не нанасяй върху наранена или раздразнена кожа. Избягвай продължително пръскане и вдишване. Да се съхранява извън обсега на деца.\nНомер на продукта 83486 (83486-09080-30)\nМного съм доволна. Без неприятни миризми и без петна по дрехите.\nВпръскай под мишницата от разстояние 15см.\nСъдържа: Butane, Isobutane, Propane, Cyclomethicone, Aluminum Chlorohydrate, C12-15 Alkyl Benzoate, Isopropyl Palmitate, Parfum, Palmitamidopropyltrimonium Chloride, Octyldodecanol, Propylene Glycol, Disteardimonium Hectorite, Propylene Carbonate, Dimethiconol, Citronellol, Alpha-Isomethyl Ionone, Linalool, Geraniol, Benzyl Alcohol


Ива Митева от Има такъв народ е новият председател на парламента (допълнена) | Новини и независима журналистика\nИва Митева Йорданова – Рупчева, депутат от “Има такъв народ”, беше избрана за председател на парламента. Тя беше директор на правната дирекция на Народното събрание. За нея гласуваха всички парламентарни групи без ГЕРБ, които се въздържаха.\nПреди да обяви номинацията на Митева, заместник-председателят на “Има такъв народ” Тошко Йорданов обърна внимание на разликите в биографията ѝ в сравнение с тази на кандидата на ГЕРБ – Цвета Караянчева. “Тази прекрасна кърджалийска представителка”, каза той, използвайки известната вече абревиатура ПКП.\n“Да върнем този велик титаничен географски интелект в Кърджали и производството на специфични поцинковани изделия”, призова Николай Хаджигенов (“Изправи се! Мутри вън!”)\nТова предизвика Вежди Рашидов от ГЕРБ, който призова временно председателстващата Мика Зайкова да направи забележка на Хаджигенов за изказването му по адрес на Караянчева. “Това, което се случи преди малко, заслужава не само отнемане на думата на говорещия грозни квалификации спрямо свой колега без значение от кой МИР са го избрали, но и следваше да му направите забележка или напомняне или порицание. Моля ви следвайте не само разпоредбите, но и духа на парламентаризма”, каза Рашидов.\n“Нека пред очите на целия български народ да не си разменяме обиди и да се превърнем в пазар”, призова Зайкова.\n“С голямо вълнение заставам пред вас пред тази трибуна заради доверието, което ми оказвате. Осъзнавам отговорността и очакванията на всички ви да намерим най-вярната посока, за да отговорим на предизвикателствата на днешната усложнена реалност. Поздравявам всеки един от вас с избора му на депутат в 45-ото Народно събрание. Убедена съм, че ще работим достойно за авторитета на този парламента. Надявам се към опита на доказалите се професионалисти, да добавим младостта, енергията и новаторския дух на новоизбраните колеги. На 4 април повече от половината български избиратели изпълниха обществения си дълг и дадоха своя глас, за да се конституира Народното събрание. Към нас са обърнати очакванията на избирателите”, каза още тя.


Globalization :: Лизането на задници у нас се превърна в нов групов спорт!\n30.08.2010 21:47 - Лизането на задници у нас се превърна в нов групов спорт!\nПрочетен: 4561 Коментари: 3\tГласове:\nПоследна промяна: 30.08.2010 21:48\nАвтор е lado\nПосле пак така...\nБе тия нямат ли въображение!? Или просто това си е тарифата?\nДянков се скри, няма словесни фойерверки...\nБорисов редува футбол с тенис , но с безобразно еднообразна неловкост и липса на техника...\nИ тук се пръква новият политически групов спорт - лизането на задници от големи групи и на открито!\nСакралното в акта - интимността , отиде по дяволите!\nКолкото повече, толкова повече! Цели трибуни охкаха и пъшкаха от удоволствие, когато премиерът ни улучваше топката! Хора, дошли да засвидетелстват неугасващата си любов към пожарникаря, издигнал се до политически висини, ако в политиката можеше да има такива.\nНе чух да са събирали пари за благородна кауза, тогава остава едно единствено обяснение - Вождът да си начеше егото! А блюдолизците и гъзолизците - езиците.\n"Мисля, че театърът на абсурда не съществува. Абсурден е нашият свят. Това определение - "Театър на абсурда" - всъщност го измисли един английски критик, който изглежда не успя да роди нещо по-умно... абсурдното e в живота. Другото няма смисъл". Йонеско\nИ още една редичка от отявлени наколенкаджии, естествено - политици , но от местната власт, даде заявка за новия колективен спорт.\nКметовете на Созопол - Панайот Рейзи, на Несебър - Николай Димитров, на Свети Влас - Иван Николов, са изпратили писмо на самия Божидар Димитров, в което се обявяват в негова подкрепа на усилията му за популяризиране на откритието в Созопол, обявено като мощи на Свети Йоан Предтеча. Според тях дебатът за истинността на откритието е абсолютно "ненужен и вреден" за "българския туризъм и държавата като цяло".\nМощите вече вършели чудеса - Димитров даде пример с рускиня, която била оглушала и онемяла при някой от "чеченските атентати“ в Москва, но проговорила, след като се поклонила пред мощите. И обясни, че нямало смисъл находката да се изследва, тъй като истинността й и без това нямало как да се докаже с абсолютна сигурност.\n"Колкото повече туристи - толкова по-пълна държавна хазна. Това е от полза за всички ни”, заявяват кметовете в писмото си до Божидар Димитров.\nКое държи първенството тук - слагачеството или ламтежа за пари?\nЧе защо направо не намерим, използвайки същите методи, всички липсващи световни реликви и направо да станем не Ерусалим, а Вавивлон?\n" ПОЛИТИКАТА Е МНОГО МРЪСНА РАБОТА, ЕДНО ГОЛЯМО ЗЛО, което непрекъснато руши нашия свят, че хората просто нямат нужда от нея, от политиката. От политиката имат нужда единствено политиците, КОИТО НЕ УМЕЯТ ДА ВЪРШАТ НИЩО ПОЛЕЗНО и затова са станали такива."\nТагове: спорт, нов, НАС,\nЛизането на задници у нас се превърна в ...\nЛицето на Професионалния Спорт\nРадио К2 обяви мълчалива стачка, протестира пред премиера\n1. lado - И един коментар,който ми хареса много!\nfireball - Поскрепям те - ето го и моето предложение\n30.08 18:09 ОКРЪЖНО № (не се чете) СУПЕР-МЕГА-ХИПЕР СЕКРЕТНО!\nДО ВСИЧКИ СТРУКТУРИ И КМЕТОВЕ В СТРАНАТА\nС оглед гарантиране на предстоящия туристически сезон, призоваваме ВСИЧКИ на неуморна работа по откриване на антични предмети и старини от национално и световто значение. По-долу е поместен индикативен списък с предметите, които е ЖЕЛАТЕЛНО и СЛЕДВА да бъдат открити, както и съответните УКАЗАНИЯ!\n1. Люлката на Исус (без пелените и памперсите!)\n2. Трънения венец (при липса на подходящ материал може да се използва такъв от запустели земеделски земи)\n3. Рудниците на цар Соломон (от наличните и изоставени такива, да се предложат за одобрение няколко обекта)\n4. Кивота (допустимо е да се открият няколко, което ще доведе до конкуренция между отделни общини)\n5. Вавилонската кула (може да се използва някой подходящ хотел по Черноморието, като се фасонира по подходящ начин за случая)\n6. Скрижалите на Мойсей (могат да се покажат отделни фрагменти (парчета вар, бетон, плочки, останали от някой строеж), но не и целите плочи. Историята все пак трябва да се уважава!\n7. Егидата на Атина Палада (спокойно може да се вземе от реквизита на някоя фолк-певица)\n8. Лирата на Орфей (да се провери не е ли останала някоя вехта китара от завода „Кремона” в Казанлък)\nДА НЕ СЕ ОТКРИВАТ!\n1. Копието с което е прободен Исус (да не стане някой сакатлък!)\n2. Кутията на Пандора (по понятни съображения)\n3. Гръмотевиците на Зевс (с оглед да се опази енергийната система от непредвидени аварии)\n4. Троянския кон (поради размерите му и отсъствие на подходяща инфраструктура)\n1. Министерството на финансите ще осигури средства за всяко предложение свързано с откриване на Седемте чудеса на Света, с изключение на Пирамидите, по понятни съображения.\n2. Списъкът подлежи на актуализация.\n2. анонимен - незнам\nАбе в тая урна ,ако не са мощите на светеца-то кво остава на народеца.Ще/забранена дума/ се кланя на златната кутийка с надпис дар от ББ.Ако историци дето не знаят кво е"детеродни органи",бъркат.Тогава ще се кланят само на надписа ББ\n3. анонимен - МНОГО Е ГРОТЕСКНО И ОМЕРЗИТЕЛНО ,НАИСТИНА......\nАЗ ,КАТО ПАРТИЕН ДРУГАР И РУСКИ ВЪЗПИТАНИК ,....НЕ ЖЕЛАЯ ДА ИМАМ НИЩО ОБЩО СЪС БЛИЗАНЕТО НА ГЕРБАВИЯ ЗАДНИК НА БОЙКО БОРИСОВ.....!!!\nКЪДЕ-КЪДЕ, Е ПО ВЪЗВИШЕНО ,ДА ЛИЖЕШ ЗАДНИКА НА ТАКЪВ ВЕЛИК РЪКОВОДИТЕЛ, НА ТАКАВА ВЕЛИКА СТРАНА КАТО РУСИЯ И НЕЙНИЯ ВОЖД--ДРУГАРЯ ПУТКИН!!!\nТОВА ,НАИСТИНА ТЕ ИЗВИСЯВА,ДО ВЪРХОВЕТЕ НА СВЕТОВНИЯ ПРОГРЕС И ЧОВЕШКОТО/РАЗБИРАЙ-ПАРТИЙНОТО/ДОБРУВАНЕ!\nДА ПРИЗНАЕШ ,ЧЕ СИ СЛАВЯНИН ИЛИ СЛАВЕН ПОТОМЪК НА ЧИНГИС ХАН ОТ СТЕПИТЕ НА ИРАН ИЛИ АЗЕРБАЙДЖАН,ВНУК НА КАЗАНСКИТЕ ТАТАРИ Е\nНАПРАВО СРОДЯВАНЕ, С НАЙ-ЧИСТИТЕ ДУШЕВНО, И ДЪЛБОКО АЛКОХОЛИЗИРАНИ ПИЯНИЦИ НА РУСИЯ, КОЕТО Е ПОВОД ЗА НЕНАДМИНАТА ГОРДОСТ ЗА ВСЕКИ БЪЛГАРИН!\nСПОРЕД МЕН,КРАЙНО ВРЕМЕ Е ДА СЕ ПРЕКРАТЯТ ВСИЧКИ БИБЛЕЙСКИ ТЪРСЕНИЯ И АРХЕОЛОГИЧЕСКИ РАЗКОПКИ ПОРАДИ РАДОСТНИЯ ФАКТ ,ЧЕ ВЕЧЕ СА НАМЕРЕНИ УСРАНИТЕ ГАЩИ НА ДРУГАРЯ ЛЕНИН И БАЩИНИЯ ,АРМЕЙСКИ СЮРТУК НА ПЪРВИЯ СЕКРЕТАР НА БСП И ХЕРСОНСКИ ПЕДАЛ ---СърГей станиШЕФ!!!!\nТОВА, РЕШАВА ЗАГАДКИТЕ НА МИНАЛОТО НА ПАРТИЯТА И ЧЕРТАЕ СВЕТЛОТО БЪДЕЩЕ НА ПАРТИЙНИТЕ ДЕБЕЛОСЕРКОВЦИ,ОТ МЛАДАТА СМЯНА НА БКП/БСП И ДС/ДПС!!!!


Вървели три войничета — Нашето детство\nПристъпил бавно първия\nкрай огнената линия\nи със очите сините\nтой първата пленил.\nА може би от климата...\nА втория с мустачките\nзабавил хитро крачките\nи после сьс закачките\nтой втората пленил.\nА третия, а третия,\nах, гордия, напетия,\nсклонил главата клетия\nи сам във плен паднал.\nА може би от климата..\nс любимите момичета\nкрай залива си син.\nПоследна редакция: 15-07-2010, 23:44\nСтраницата е видяна: 5 339 пъти\nID на статията: 3064\n№1 от: Мравчо (16 юли 2010 00:03)\nЧудесна,чудесна песничка, Ина! Благодаря ти за това. Има ли начин да ни подскажеш и мелодията, моля те - много ще съм ти признателен! ... Обаче с това твое първо изречение за начало на статията направо ме закла - честно.\n№2 от: Ина (16 юли 2010 00:08)\nЕми то така си беше за сьжаление\nКак всички ме карате да пея, аз памет имам, ама глас нямам т.е имам ама е като пробита тенекия. Ако се пресрамя ще се запиша на видео. Трябва ми време да събера кураж, а за качеството отвхьрлям всякаква отговорност\n№3 от: Мравчо (16 юли 2010 00:50)\nНе е ли това прекрасен повод да накараш майка си отново да запее и пак да се почувства млада - направете дует обаче - да не решиш да се изплъзнеш от отговорност:) - чакаме видеото с нетърпение (сигурен съм, че ще е страхотно) ... не бих ти вадил душата с памук, ако в нета имаше поне прашинка по въпроса, но не би ...а толкова обещаващ текст си ни споделила ... бъди така добра, ако обичаш.\n№4 от: undo (16 юли 2010 11:48)\nЪмда, и аз леко настоявам за изпълнение. Песничката е много мила. Така че ставаме двама чакащите... ако ти дава сърце да ни мъчиш, Ина...\n№5 от: pasha (16 юли 2010 11:52)\nИна, Ина, при мене - ни памет, ни глас останаха. Някъде в мъглявината долавям познати изрази (не са свързани със стихове на Робърт Бърнс, или - са).\nС нетърпение чакам дуета. (Ако не вашия, то някой друг.)\n№6 от: queen_blunder (16 юли 2010 15:09)\nВинаги гледам да съм там, където се пее :)\nТази песен ми е една от любимите песни от някога :) Много често си я пея - неин инструментал досега не съм срещала.\nДокато чакаме майката на Ина, и ако нямате нищо против, ви предлагам мое изпълнение, което записах преди малко. То е само колкото да чуете мелодията на песента. Все пак, не съм певица, а човек, който обича да си попява.\nЕто записа: "Три войничета"\nНо понеже текстът го знам малко по-различно, слагам го и него тук.\nзакичени с кокичета\nи срещнали момичета\nпод залеза червен.\nно влюбили се тримата\nкъм огнената линия\nи с погледа си синия\nзабавил малко крачките\nс шегите и закачките\nА третия, ах, третия,\nнавел главата клетия\nи сам попаднал в плен.\n№7 от: Мравчо (16 юли 2010 18:34)\nЕха-а-а! Ама тя и мелодията е много готина … и ми се струва подходяща за "раздипляне" на два гласа ;) … Кралице – моите почитания! Бързината на реакцията ти с това брилянтно изпълнение ме впечатли. Ако аз имах подобна дарба, не бих скромничил така. Благодаря!\n№8 от: Гергана (16 юли 2010 19:16)\nПесничката наистина си е готска, а Кралицата Поли отново успя да ме въведе в нещата, защото не бях чувала песента нито като мелодия, нито като текст. Благодаряа и на Поли и на Ина за удоволствието!\n№9 от: pasha (16 юли 2010 19:29)\nПоли, много си бърза. Браво!!! Чудесна си!\nП.П. Ни в клин, ни в ръкав, искам да кажа: Новите емотикони са много, ама много хубави!\n№10 от: катя милушева (16 юли 2010 19:56)\nЧудесно изпълнение Поли!\n№11 от: mchukanov (16 юли 2010 22:09)\nТоз рефрен с климата ми пълни душата\n... а в Чернобил било пролет, тревата зеленеела, а птиците лаели...\n№12 от: Ина (16 юли 2010 23:30)\nПоли Супер си !! Пьк и смела Ама то ти толкова хубаво пееш, че от какво да се притесняваш.\nАз мелодията я знам малко по различно, в по-бьрз ритьм, но си е сьщата песничка.\n№13 от: queen_blunder (17 юли 2010 13:35)\nО, благодаря ви, милички! Направо си се изчервих от толкова похвали\nМравчо, опитах "раздипляне", но само тук-таме хващам втория глас. Тая задачка е малко по-трудна, музикантска и не е по силите ми. Но пък си мисля дали Герганка, която се е занимавала сериозно с музика, няма да измисли нещо хитро по въпроса\nПаша, и аз ги харесвам новите емотикони - намерих си две подходящи тъкмо за моя ник.\nmchukanov, как ти идват на акъла подобни асоциации Романтично, ндам, но по чернобилски\nИна, в смелостта винаги се съдържа и доза безотговорност Важното е да не ни пука.\nСпециално за теб си поиграх темпото на записа. Това, което ще чуеш, е същият запис, но обработен компютърно. Интересно дали сега се доближава до твоя вариант?\nТри войничета - в бързо темпо\n№14 от: Цвет (20 август 2015 01:56)\nТърсех нещо в мрежата, попаднах на този сайт и потънах в спомени заедно с вас.\nТекстът на тази песничка ми напомня... много е далечно и смътно... не мога да уловя нищо повече от приятно чувство. Може би, ако чуя мелодия...\nРегистрирах се с надеждата, че файловете, които предлагате се отварят за регистрирани потребители. Но, уви - File or directory not found.\nЕ, здраве да е!\n№15 от: ТърсихИнамерих (12 август 2019 21:06)\nБих искала да добавя припева които майка ми пееше\n„ А може би след зимата,\nс промяната на климата\nвлюбили се и тримата\nв момите изведнъж ”\nБлагодаря ви много за тази песен.\nТова е единственото място в интернет където я намерих.\nДано винаги си остане тук!